මේ සම්බන්ධයෙන් හිරු ප්‍රවෘත්ති අංශය පාරිභෝගික කටයුතු පිළිබඳ අධිකාරියෙන් සිදු කළ විමසිමකදී එහි ප්‍රකාශකයෙතු කියා සිටියේ සහල් පාලන මිළ ඉහළ දැමිම සඳහා අනුමැතියට යොමු කර ඇති අතර, ඊට මේ වනතෙක් අනුමැතිය ලැබි නොමැති බවයි.ඊට අනුමැතිය හිමි වුවහොත්, දැනට කීරී සම්බා කිලෝග්‍රැමයක් සඳහා රුපියල් 125 ක්, සම්බා කිලෝග්‍රැමයක් සඳහා රුපියල් 103 ක්, නාඩු කිලෝග්‍රැමයක් සඳහා රුපියල් 98 ක් සහ රතු කැකුළු කිලෝග්‍රැමයක් සඳහා රුපියල් 95 ක්ව පවතින සහල් පාලන මිල යම් ප්‍රමාණයකින් ඉහළ යනු ඇති.මේ අතර, වී සහ සහල් සඳහා පනවා ඇති පාලන මිළට එරෙහි විරෝධතා පැවැත්වෙන්නේ ඇතැම් පුද්ගලයින්ගේ මෙහෙයවිම මත බව කෘෂිකර්ම අමාත්‍ය මහින්දානන්ද අලුත්ගමගේ සඳහන් කළා.මේ වනවිට වෙළදපොළ තුළ ඇතැම් අත්‍යවශ්‍ය භාණ්ඩවල ද යම් හිඟයක් මතුව තිබෙනවා.